cyanic-selkie/wikianc huggingface dataset:
সিকিম ক্রান্তিকারী মোর্চা
সিকিম ক্রান্তিকারী মোর্চা (অনুবাদ:সিকিম বিপ্লবী ফ্রন্ট) হল ভারতের সিকিম রাজ্যের একটি রাজনৈতিক দল যা ২০২০ সালে সিকিমের শাসক দল ছিল।
পিএস গোলয় সিকিম বিধানসভার প্রাক্তন সদস্য, সিকিম ডেমোক্রেটিক ফ্রন্ট (এসডিএফ) এর অন্যতম বিশিষ্ট ব্যক্তিত্ব এবং সিকিম সরকারের একজন মন্ত্রী ছিলেন। ডিসেম্বর ২০০৯ থেকে তিনি এসডিএফ-এর সভাপতি এবং সিকিমের প্রাক্তন মুখ্যমন্ত্রী পবন কুমার চামলিং -এর একজন কণ্ঠ সমালোচক ছিলেন। তিনি ৪ ফেব্রুয়ারি ২০১৩-এ সিকিম ক্রান্তিকারী মোর্চা দলের শুরু করেন। গোলয় ২৮ মে ২০১৯-এ সিকিমের মুখ্যমন্ত্রী হন, এইভাবে চামলিং-এর ২৫ বছরের শাসনের অবসান ঘটে।
২০১৪ নির্বাচন
৪ ফেব্রুয়ারি ২০১৩-এ, সিকিমের পশ্চিমাঞ্চলীয় শহর সোরেং-এ এসকেএম প্রতিষ্ঠিত হয়। ভারতী শর্মা এসকেএম-এর কার্যকরী সভাপতি নির্বাচিত হন যিনি সিকিমের রাজনৈতিক দলের প্রথম মহিলা নেতা।
২০১৩ সালের সেপ্টেম্বরে পিএস গোলয় আনুষ্ঠানিকভাবে এসডিএফ থেকে বিচ্ছিন্ন হন এবং এসকেএম-এর দলীয় সভাপতি হন।
এসকেএম ১২ এপ্রিল ২০১৪-এ অনুষ্ঠিত সমস্ত ৩২টি নির্বাচনী এলাকা থেকে বিধানসভা নির্বাচনে প্রতিদ্বন্দ্বিতা করেছিল। এসকেএম ১০টি আসন জিতেছে এবং সিকিম বিধানসভায় দ্বিতীয় বৃহত্তম দল এবং বিরোধী দল হয়ে উঠে। নির্বাচনে তারা ৪০.৮% ভোট পেয়েছে। সিকিমের প্রাক্তন মুখ্যমন্ত্রী নর বাহাদুর ভান্ডারি ২০১৪ সালের নির্বাচনে অংশগ্রহণ থেকে তার দল সিকিম সংগ্রাম পরিষদকে প্রত্যাহার করে এসকেএম দলকে তার নিঃশর্ত সমর্থন দিয়েছিলেন এবং এসকেএম দলের প্রচার পর্বে সক্রিয় ভূমিকা পালন করেছিলেন। অনুরুপ সিকিমের প্রাক্তন মুখ্যমন্ত্রী বিবি গুরুং ক্ষমতাসীন এসডিএফ দল থেকে পদত্যাগ করে এসকেএম পার্টিকে সমর্থন দেখিয়েছেন।
২০১৪ সালের ১৩ সেপ্টেম্বর অনুষ্ঠিত সিকিম বিধানসভার উপ-নির্বাচনের জন্য এসকেএম ভারতীয় জনতা পার্টি (বিজেপি) এর সাথে জোট স্থাপন করে এবং বিকাশ বাসনেটকে সমর্থন করেছিল যিনি বিজেপির প্রার্থী ছিলেন।
২০১৭ সালে, এসকেএম বিধায়ক কুঙ্গা নিমা লেপচাকে দলের ভারপ্রাপ্ত সভাপতি এবং একইভাবে এমপি সুব্বা এবং নবীন কারকিকে কার্যকরী সভাপতি নির্বাচিত করেছিলেন। দলের মহাসচিব পদে অরুণ উপ্রেতিকেও নিয়োগ দিয়েছে দল।
২০১৯ নির্বাচন
তারা সিকিম বিধানসভার সবকটি ৩২টি আসনে প্রতিদ্বন্দ্বিতা করে এবং ১৭টি আসনে জয়লাভ করে, এইভাবে সিকিমে পবন কুমার চামলিং-এর ২৫ বছরের শাসনের অবসান ঘটে।
ঊষা হরণ
উষা হরন হল বলিউডের একটি চলচ্চিত্র। এটি ১৯৪০ সালে মুক্তি পেয়েছিল।
কস্ট সেসেলওয়া
কস্ট সেসেলওয়া (সেশেল ক্রেওল: "Koste Seselwa"; ইংরেজি: Join together all Seychellois) সেশেলের জাতীয় সঙ্গীত। ১৯৯৬ সালে একে অবলম্বন করা হয়েছিল। এটি গানের কথা দিয়েছেন ডেভিড ফ্রঁসোয়া মারর্ক আনদ্রে এবং সুর দিয়েছেন একজন জর্জ চার্লস্ রবার্ট পাইয়ট‌।
সেশেলের প্রথম জাতীয় সঙ্গীত ছিল "এন আভান্ত" (সামনে) (১৯৭৬-১৯৭৮), স্বাধীনতার পরে প্রথম দুই বছরের জন্য ব্যবহার করা হয়। পরে এটির পরিবর্তে "ফের সেসেলওয়া (সেশেল গর্বিত হও) (১৯৭৮-১৯৯৬), ব্যবহার করা হয়, যে পর্যন্ত না "কস্ট সেসেলওয়া" (১৯৯৬) একে প্রতিস্থাপন করে।
অজান্তে
অজান্তে এটি ১৯৯৬ সালে মুক্তিপ্রাপ্ত একটি বাংলাদেশী চলচ্চিত্র। ছবিটি পরিচালনা করেছেন প্রখ্যাত চলচ্চিত্রকার দিলীপ বিশ্বাস। কমল সরকারের লেখা পারিবারিক গল্পের এই ছবিটি প্রযোজনা করেছেন গায়ত্রী বিশ্লাস। ছবিটির উল্লেখযোগ্য ভুমিয়ায় অভিনয় করেছেন আলমগীর, শাবানা, সোহেল রানা, সুচরিতা, রিয়াজ, সোনিয়া, ইমরান, কাঞ্চি, এটিএম শামসুজ্জামান, অমল বোস, আরিফুল হক ও দিলদার।
সঙ্গীত
অজান্তে ছবির সঙ্গীত রচনা করেছেন গাজী মাজহারুল আনোয়ার এবং সঙ্গীত পরিচালনা করেন সত্য সাহা। কণ্ঠশিল্পীরা ছিলেন কুমার শানু, অণুরাধা পাড়োয়ান, অভিজিৎ, কবিতা কৃষ্ণমূর্তি, মোহাম্মদ আজিজ ও সাধনা সারগম।
দীপিকা কুমারী
দীপিকা কুমারী (জন্ম: ১৩ জুন ১৯৯৪) হলেন একজন ভারতীয় মহিলা তীরন্দাজ, যিনি সাধারণত ব্যক্তিগত ও দলগত উভয় বিভাগে প্রতিদ্বন্দ্বিতা করে থাকেন। তিনি বর্তমানে বিশ্ব র্যাঙ্কিংয়ে ৫ম স্থানে রয়েছেন এবং তিনি প্রাক্তন ১ নম্বর র্যাঙ্কিংধারী তীরন্দাজ। ২০১০ কমনওয়েলথ গেমসে তিনি মহিলাদের ব্যক্তিগত ইভেন্টে স্বর্ণপদক জিতেছিলেন। এছাড়া তিনি দোলা ব্যানার্জি ও বোম্বায়লা দেবীকে সাথে নিয়ে মহিলাদের দলগত ইভেন্টেও স্বর্ণপদক জিতেছিলেন।
দীপিকা ২০১২ গ্রীষ্মকালীন অলিম্পিকের জন্য যোগ্যতা অর্জন করেন এবং সেখানে মহিলাদের ব্যক্তিগত ও দলগত ইভেন্টে প্রতিদ্বন্দ্বিতা করেন; প্রতিযোগিতা শেষে তিনি ৮ম স্থান অর্জন করেছিলেন।
প্রাথমিক জীবন
দীপিকা কুমারী রাচির ১৫ কিলোমিটার দুরে রাতু চাটি গ্রামে জন্মগ্রহণ করেন। তার বাবা শিবনারায়ণ মাহাতো ছিলেন একজন অটোরিকশা ড্রাইভার এবং মা গীতা মাহাতো ছিলেন রাচি মেডিকেল কলেজের নার্স। দীপিকার তীরন্দাজী শেখা শুরু হয় গ্রামে পাথরের ঢিল ছুরে আম পাড়ানো কেন্দ্র করে।
কর্মজীবন
দীপিকা ২০১২ গ্রীষ্মকালীন অলিম্পিকের জন্য যোগ্যতা অর্জন করেন এবং সেখানে মহিলাদের ব্যক্তিগত ও দলগত ইভেন্টে প্রতিদ্বন্দ্বিতা করেন; প্রতিযোগিতা শেষে তিনি ৮ম স্থান অর্জন করেছিলেন।
তিনি ২০১২ সালে ভারতের দ্বিতীয় সর্বোচ্চ ক্রীড়া পুরস্কার অর্জুন পুরস্কারের জন্য নির্বাচিত হন, যা পরবর্তীতে রাষ্ট্রপতি প্রণব মুখার্জির হাতে গ্রহণ করেন। এছাড়া ২০১৪ সালের ফেব্রুয়ারি মাসে দীপিকা এফআইসিপিআই কর্তৃক বর্ষসেরা ক্রীড়াব্যক্তিত্ব'এর সম্মানে ভুষিত হন। ২০১৬ সালে তিনি ভারতের সর্বোচ্চ বেসামরিক পুরস্কার পদ্মশ্রী পুরস্কার অর্জন করেন।
সাফল্য
দীপিকা দ্বিতীয় ভারতীয় হিসাবে মেক্সিকোর মেরিডায়ে অনুষ্ঠিত ২০০৬ আর্চারি বিশ্বকাপের জুনিয়র কম্পাউন্ড প্রতিযোগিতা জিতেন।
তিনি ২০০৯ সালে যুক্তরাষ্ট্রের অনুষ্ঠিত ১১তম যুব বিশ্ব আর্চারি চ্যাম্পিয়নশিপে স্বর্ণ পদক জিতেন, যখন তার বয়স হয়েছিল ১৫বছর। এছাড়া তিনি দোলা ব্যানার্জি ও বেম্বায়লা দেবীকে সাথে করে একই প্রতিযোগিতার দলগত ইভেন্টেও স্বর্ণ জিতেছিলেন।
নাটোর রাজবাড়ী
নাটোর রাজবাড়ি, বাংলাদেশের নাটোর সদর উপজেলায় অবস্থিত একটি রাজবাড়ি, যা নাটোর রাজবংশের একটি স্মৃতিচিহ্ন।
ইতিহাস
right|thumb|নাটোর রাজবাড়ী অষ্টাদশ শতকের শুরুতে নাটোর রাজবংশের উৎপত্তি হয়। ১৭০৬ সালে পরগণা বানগাছির জমিদার গণেশ রায় ও ভবানী চরণ চৌধুরী রাজস্ব প্রদানে ব্যর্থ হয়ে চাকরিচ্যুত হন। দেওয়ান রঘুনন্দন জমিদারিটি তার ভাই রাম জীবনের নামে বন্দোবস্ত নেন। এভাবে নাটোর রাজবংশের পত্তন হয়। রাজা রাম জীবন চৌধুরী নাটোর রাজবংশের প্রথম রাজা হিসেবে প্রতিষ্ঠা লাভ করেন ১৭০৬ সালে, মতান্তরে ১৭১০ সালে। ১৭৩৪ সালে তিনি মারা যান। ১৭৩০ সালে রাণী ভবানীর সাথে রাজা রাম জীবনের দত্তক পুত্র রামকান্তের বিয়ে হয়। রাজা রাম জীবনের মৃত্যুর পরে রামকান্ত নাটোরের রাজা হন। ১৭৪৮ সালে রাজা রামকান্তের মৃত্যুর পরে নবাব আলীবর্দী খাঁ রাণী ভবানীর ওপর জমিদারি পরিচালনার দায়িত্ব অর্পণ করেন। রাণী ভবানীর রাজত্বকালে তার জমিদারি বর্তমান রাজশাহী, পাবনা, বগুড়া, কুষ্টিয়া, যশোর, রংপুর, পশ্চিমবঙ্গের মুর্শিদাবাদ, বীরভূম, মালদহ জেলা পর্যন্ত বিস্তৃত ছিল।
রাজবাড়ীর নির্মাণ
বিশাল জমিদারির রাজধানী নিজ জন্মভূমিতে স্থাপনের নিমিত্তে রঘুনন্দন, রাম জীবন ও পণ্ডিতবর্গ তৎকালীন ভাতঝাড়ার বিলকে নির্বাচন করেন। ভাতঝাড়ার বিল ছিল পুঠিয়া রাজা দর্পনারায়ণের সম্পত্তি। এজন্য রঘুনন্দন ও রামজীবন রাজা দর্পনারায়ণের নিকটে বিলটি রায়তী স্বত্বে পত্তনীর আবেদন করেন। নতুন রাজাকে রাজা দর্পনারায়ণ জমিটি ব্রহ্মোত্তোর দান করেন। রামজীবন বিলে দীঘি, পুকুর ও চৌকি খনন করে সমতল করেন এবং রাজবাড়ি স্থাপন করেন। এলাকাটির নামকরণ করেন নাট্যপুর। ১৭০৬-১৭১০ সালে নাটোর রাজবাড়ি নির্মিত হয়েছিল। রঘুনন্দন বড়নগরে(মুর্শিদাবাদে) থাকতেন।
রাজবাড়ির বর্ণনা
রাজবাড়ির মোট আয়তন ১২০ একর। ছোট-বড় ৮টি ভবন আছে। ২টি গভীর পুকুর ও ৫টি ছোট পুকুর আছে। রাজবাড়ি বেষ্টন করে আছে দুই স্তরের বেড়চৌকি। পুরো এলাকা ২টি অংশে বিভক্ত – ছোট তরফ ও বড় তরফ। রাজবাড়ির উল্লেখযোগ্য মন্দিরগুলো হল শ্যামসুন্দর মন্দির, আনন্দময়ী কালিবাড়ি মন্দির, তারকেশ্বর শিব মন্দির।
যুবপার্ক
১৯৮৬ সাল থেকে রাজবাড়ির পুরো এলাকাটি রানী ভবানী কেন্দ্রীয় উদ্যান বা যুবপার্ক হিসেবে জেলা প্রশাসনের নিয়ন্ত্রণে পরিচালিত হচ্ছে।
বেন লাফলিন (ক্রিকেটার)
বেন লাফলিন (জন্ম: ৩ অক্টোবর ১৯৮২) একজন অস্ট্রেলীয় ক্রিকেটার। তিনি ডানহাতি ফাস্ট-মিডিয়াম বোলিং করেন, এবং প্রধানত খেলার লম্বা ফরম্যাটের চেয়ে টি-টোয়েন্টি ক্রিকেট বেশি খেলেন। তিনি বর্তমানে বিগ ব্যাশ লিগে (বিবিএল) ব্রিসবেন হিটের হয়ে খেলেন। লাফলিন কুইন্সল্যান্ডে গ্রেড ক্রিকেট খেলে তার ক্রিকেটীয় জীবন শুরু করেন এবং ২০০৮ সালে প্রথম শ্রেণীতে অভিষেক হোন।একই সময়ে,অস্ট্রেলিয়া জাতীয় দলে টি-টোয়েন্টি ও একদিনের আন্তর্জাতিক(ওডিআই) ফরম্যাটে সুযোগ পান, যদিও জাতীয় দলে তার সময় ছিলো সংক্ষিপ্ত।
কসোভোর পতাকা
কসোভো প্রজাতন্ত্রের পতাকা ১৭ই ফেব্রুয়ারি, ২০০৮ সালে সার্বিয়ার কাছ থেকে স্বাধীনতা ঘোষণার পরপরই কসোভো প্রজাতন্ত্রের সাধারণ সভায় গৃহীত হয়। পতাকাটি একটি আন্তর্জাতিক ডিজাইন প্রতিযোগিতার ফল, যার আয়োজনে ছিল জাতিসংঘ এবং সমর্থনে ছিল কসোভো ঐক্য দল, যা প্রায় একহাজারের মতো প্রতিযোগীদের আকৃষ্ট করেছিল। বর্তমানে যে ডিজাইনটি ব্যবহৃত হয় তা মোহামের ইব্রাহিমির প্রস্তাবিত ডিজাইন। পতাকাটি একটা নীল ভূমির উপর একটি স্বর্ণালী মানচিত্রের খিলানের মধ্যে ছয়টি তারকা প্রদর্শন করে। ছয়টি তারকা কসোভোর ছয়টি প্রধান জাতিগোষ্ঠীর প্রতীক তুলে ধরে।
স্বাধীনতা ঘোষণার পূর্বে, কসোভো জাতিসংঘের শাসনাধীন ছিল এবং সরকারি কাজের জন্য জাতিসংঘের পতাকা ব্যবহার করত। সমাজতান্ত্রিক যুগোস্লাভিয়ার সময় হতে সার্বিয়ান এবং আলবেনিয়ানরা তাদের নিজস্ব পতাকা ব্যবহার করত। সার্বিয়ানরা লাল, নীল ও সাদা ত্রিবর্ণ পতাকা ব্যবহার করত, যা বর্তমান সার্বিয়ার পতাকার মূলভিত্তি।আলবেনিয়ান জনগণ ও আলবেনিয়ার পতাকা ব্যবহার করত, ১৯৬০ সালে থেকে যা তাদের জাতীয় পতাকা। উভয় পতাকাই এখনো দেখা যায় এবং কসোভোর ভিতরেই এগুলি ব্যবহার হয়।
নকশা ও ব্যবহার
কসোভোর মানচিত্র এবং ছয়টি তারকার সমন্বয়ে কসোভোর পতাকা একটি নীল পটভূমির উপর অঙ্কিত।তারকাগুলো দ্বারা আনুষ্ঠানিকভাবে কসোভোর ছয়টি প্রধান জাতিগোষ্ঠীর প্রতীক হিসেবে বোঝানো হয়: আলবেনীইয়ান, সার্বিয়, তুর্কি, গোরানি, রোমানি (প্রায়ই আশকালি এবং মিশরীয়দের সাথে দলবদ্ধ) এবং বসনিয়ান। ) অনানুষ্ঠানিকভাবে, তারকাগুলো কখনও কখনও অতি জাতীয়তাবাদী মতাদর্শ অনুযায়ী ছয় অঞ্চলের প্রতিনিধিত্ব করে, যা বৃহত্তর আলবেনিয়া গঠন করে: আলবেনিয়া, কসোভো, ম্যাসেডোনিয়া প্রজাতন্ত্রের পশ্চিম অংশ, উত্তর গ্রীসের অংশ, মন্টিনিগ্রোর কিছু অংশ এবং দক্ষিণ সার্বিয়ার প্রেসেভোর অববাহিকা অংশ। কসোভোর পতাকা বর্ণে এবং আকারে বসনিয়া ও হার্জেগোভিনার অনুরূপ (একটি নীল ক্ষেত্রের উপর দেশের সাদা তারকা এবং হলুদ আকৃতি)। পতাকায় নকশার উপাদান হিসেবে একটি মানচিত্র ব্যবহার করে জাতীয় পতাকাগুলোর মধ্যে পতাকাটি অস্বাভাবিক; সাইপ্রাসের পতাকা যেটা শুধুমাত্র অনন্ন।  প্রতিযোগীতার সময় পতাকার অনুপাত ২:৩ ঘোষণা করা হয়, তবে এপ্রিল ২০০৯ সালে কসোভো একটি কূটনৈতিক প্রটোকল সংরক্ষণ আইন প্রণয়ন করে এবং এতে অনুপাত ১:১.৪ (৫:৭: যখন পুরো সংখ্যা থাকে) ধার্য করা হয়। কসোভোর পতাকার রং ও গঠন এখনো সংজ্ঞায়িত করা হয়নি; তবে একজন সরকারি কর্মকর্তা নথিতে সিএমওয়াইকে রঙ মডেল ব্যবহার করে পতাকার রং দেন। বেসরকারীভাবে পতাকাটি ২০০৯ থেকে RGB মান ব্যবহার করছে। কসোভোর পতাকার ব্যবহার আইন দ্বারা নিয়ন্ত্রিত: "কসোভোর রাষ্ট্রীয় চিহ্ন ব্যবহারের উপর’’। তবে, সার্বীয় সরকার আন্তর্জাতিক সভা ও সমাবেশে কসোভোর পতাকা ব্যবহারের আপত্তি জানায়।
আলবেনিয়ান পতাকার ব্যবহার
কসোভার আলবেনিয়ানরা এখনো আলবেনিয়ার পতাকা ব্যবহার করে।
সার্বিয়ান পতাকার ব্যবহার
এমনকি কসোভোর স্বাধীনতা ঘোষণার কয়েক মাস পরও, কসোভো সরকার দ্বারা আনুষ্ঠানিকভাবে প্রতিস্থাপিত কসোভোর পতাকার পরিবর্তে তখনও সার্বীয় পতাকা কসোভোর সরকারি ভবনে দেখা যায়। সার্বীয় পতাকা কসোভো স্বাধীনতা বিরোধীদের বৈশ্বিক বিক্ষোভে ব্যবহার করা হয় এবং এখনও উত্তরের সার্বিয় অধ্যুষিত এলাকায় দেখা যায়। তবে, মিট্রবিকার দাক্ষিণাঞ্চলের একটি মসজিদে একটি সার্বিয়ান পতাকা উত্তোলন করে ঘৃণা উস্কে দেয়ার জন্য ১৯শে নভেম্বর, ২০০৯ সালে ইউলেক্স বিচারকদের একটি প্যানেল দ্বারা একজন ব্যক্তিকে দণ্ডিত করা হয়(অন্যান্য অভিযোগের মধ্যে ছিল বিভেদ/অসহিষ্ণুতা এবং একজন পুলিশ অফিসারকে হত্যার অপচেষ্টা)।
স্বাধীনতার পূর্বে
২০০৮ সাল পর্যন্ত, কসোভোর কোন নিজস্ব পতাকা ছিল না।তবে ইতিহাসের বিভিন্ন সময়ে, কসোভোয় বিভিন্ন পতাকা উড়েছে। ১৯৬৯ এর আগে, আইনতভাবে কসোভোতে(তৎতকালি একটি স্বায়ত্তশাসিত প্রদেশ) শুধুমাত্র এসএফআর যুগোস্লাভিয়া ও এসআর সার্বিয়ার পতাকা উড়ত।যদি একটি জাতীয়তাবাদী পতাকা যেমন সার্বীয়, ক্রোয়েশীয় বা আলবেনীয় পতাকা উড়ানো হত, তবে যে ব্যক্তি এটা করেছেন সেজন্য তাকে জেলে যেতে হত। ১৯৬৯ সালে, কসোভার আলবেনিয়ান জনগণ জাতীয় পতাকা হিসাবে আলবেনীয় পতাকা ব্যবহার করতে সক্ষম হয়। যাইহোক, পতাকায় একটি লাল তারকা অন্তর্ভুক্ত ছিল যা যুগোস্লাভ জাতির একটি সাধারণ প্রতীক ছিল। এমনকি আলবেনিয়া গন সমাজতান্ত্রিক প্রজাতন্ত্রের পতাকার রূপরেখায় ও একটি লাল তারকা ছিল যার কিনারা সোনালী বর্ণের ছিল এবং উপরে দুই মাথা বিশিষ্ট ঈগল। পরবর্তীতে, কসোভোয় অবস্থানরত বিভিন্ন জাতীয়তার জনগণ আইন অনুযায়ী তাদের নিজস্ব জাতীয় পতাকা ব্যবহার করতে সক্ষম হয়। যুগোস্লাভ নেতা জুসিপ ব্রোজ টিটু এর মৃত্যুর ও এসএফআর যুগোস্লাভিয়া ভেঙে যাওয়ার আগে, কসোভো এবং মেতহিজার অধিবাসীরা আলবেনিয়ার পতাকাকে নিষিদ্ধ করে কারণ তারা একটি বিদেশী পতাকার অধীনে বাস করতে চাইত না। এই অনুভূতি থেকে ২০১৬ সালে একটি পিটিশনের আহবান জানানো হয়েছে, বলা হয়েছে একটি বৃহত্তর রাষ্ট্র সার্বিয়ার এবং সব আলবেনীয় চিহ্ন অপসারণের জন্য ব্যবস্থা নিতে। সার্বীয়রাও যুগোস্লাভ পতাকা থেকে লাল তারকা অপসারণ শুরু করেছে আলবেনিয়ান জনসংখ্যার বিক্ষোব্দ ভারসাম্য রক্ষার জন্য এবং একটি "বৃহত্তর সার্বিয়া" গঠন করার জন্য। কসোভো যখন জাতিসংঘের স্বায়ত্বশাসনে ছিল, তখন কসোভো জাতিসংঘের পতাকা উড়াত। যাইহোক, কসোভার আলবেনিয়ান জনসংখ্যার দ্বারা ব্যবহৃত পতাকাটি আলবেনীয় পতাকা। যদিও আলবেনীয় পতাকা সরকারি ভবনগুলোতে ব্যবহৃত হত, তবে এটি ছিল জাতিসংঘের প্রবিধান বিরুদ্ধ। রেগুলেশনে বলা আছে সরকারি ভবনগুলোতে শুধুমাত্র জাতিসংঘের পতাকা এবং অন্যান্য স্বীকৃত পতাকা যেমন কোন শহরের পতাকা উড়তে পারে। জাতিসংঘের প্রবিধানে এটাও বলা ছিল যদি আলবেনিয়ান পতাকা উড়ে তবে জাতিসংঘের নিয়ম অনুযায়ী সার্বীয় পতাকা ও উড়বে। তবে এটা কখনো বাস্তবে প্রয়োগ হয়নি, এবং ইউএনএমআইকে কসোভোতে আলবেনিয়ান পতাকা সদা উপস্থিত  ছিল।
নতুন পতাকার জন্য প্রতিযোগিতা
২০০৭ সালের জুন মাসে নতুন পতাকার জন্য একটি প্রতিযোগিতার আয়োজন করা হয় যাতে ৯৯৩ প্রতিযোগি অংশ নেয়। জাতিসংঘের শর্ত অনুযায়ী,পতাকায় কসোভোর বহুজাতিক প্রকৃতি প্রতিফলিত করতে সব ধরনের চিহ্ন ব্যবহার করা যাবে, শুধুমাত্র আলবেনীয় বা সারবিয় দুই মাথা বিশিষ্ট ঈগলের ব্যবহার বা শুধুমাত্র লাল ও কালো বা লাল, নীল ও সাদা রঙের স্কিম ব্যবহার পরিহার করতে হবে। লাল এবং কালো রং আলবেনীয় পতাকায় ব্যবহার হয়; লাল, নীল ও সাদা সার্বীয় পতাকায় ব্যবহৃত প্রধান রং। তাছাড়া প্রতি ডিজাইন আয়তাকার হতে হবে এবং ২:৩ অনুপাতে রাখতে হবে। অবশেষে কসোভো প্রতীক কমিশন তিনটি ডিজাইন বাচাই করে। স্বাধীনতার অবস্থা আলোচনার পর যেগুলোর জন্যে কসোভোর পরিষদে ভোট হয় (অনুমোদনের জন্য প্রয়োজন দুই-তৃতীয়াংশ সংখ্যাগরিষ্ঠতা)। ৪ঠা ফেব্রুয়ারি, ২০০৮ সালে বাচাইকৃত তিনটি নকশা গণপরিষদে হাজির করা হয়।
অন্যান্য প্রস্তাবনা
ইব্রাহিম রাগোভা, কসোভোর প্রথম রাষ্ট্রপতি, ২৯শে অক্টোবর, ২০০০ সালে দারদানিয়ার পতাকা চালু করেন। পতাকার রং ছিল নীল এবং সাথে একটি লাল চাকতির সোনালি রিং ছিল।লাল চাকতির ভিতরে ছিল আলবেনীয় ঈগল। ঈগলটি তালিকাভুক্ত কিংবদন্তি "দারদানিয়ার" একটি ফিতা ধারণ করে আছে। দারদানিয়া কসোভোর মতই একটি সাধারণ প্রাচীন অঞ্চলের নাম, কিন্তু আনুষ্ঠানিকভাবে কোনো আন্তর্জাতিক পরাশক্তি দ্বারা স্বীকৃত হয়নি। এই পতাকাটি বেশি জনপ্রিয়তা লাভ করেনি, এই পতাকা খুব একটা জনপ্রিয়তা পায়নি কিন্তু জাতিসংঘের ইউএনএমআইকে শাসনাধীন সময়ে মাঝে মাঝে সাংস্কৃতিক ও ক্রীড়া অনুষ্ঠানে ব্যবহৃত হত এবং রাগোভার শেষকৃত্য অনুষ্ঠানে তার কফিন ঢাকার জন্য ব্যবহৃত হয়। এটি এখনও একটি বেসরকারী রাষ্ট্রপতির আদর্শ হিসেবে এবং রাগোভিয়ান দুটি রাজনৈতিক দল,যেমন- কসোভো গণতান্ত্রিক লীগ এবং দারদানিয়া গণতান্ত্রিক লীগ দ্বারা ব্যবহৃত হয়।
স্বাধীনতা ঘোষণার আগে, বসনিয়া ও হার্জেগোভিনার পতাকার অনুরূপ একটি নীল এবং হলুদ পটভূমিতে কসোভোর একটা মানচিত্র সমন্বিত পতাকা প্রদর্শন করা হত।
হ্যারল্ড ক্লেটন ইউরি
হ্যারল্ড ক্লেটন ইউরি (জন্ম: এপ্রিল ২৯, ১৮৯৩ - মৃত্যু: ৫ জানুয়ারি, ১৯৮১) একজন নোবেল বিজয়ী মার্কিন ভৌত রসায়নবিদ। ইউরি মন্টানা বিশ্ববিদ্যালয় থেকে প্রাণীবিজ্ঞানে ডিগ্রি অর্জন করে ইউনিভার্সিটি অব ক্যালিফোর্নিয়া, বার্কলে থেকে রসায়নে পিএইচডি ডিগ্রি অর্জন করেন। ১৯২৪ থেকে ১৯২৮ সাল পর্যন্ত তিনি জনস হপকিন্স বিশ্ববিদ্যালয়ে শিক্ষকতা করেন।
মৌসুমী
আরিফা পারভিন জামান মৌসুমী (জন্ম: ৩ নভেম্বর, ১৯৭২) যিনি মৌসুমী নামে অধিক পরিচিত, একজন বাংলাদেশী জনপ্রিয় চলচ্চিত্র অভিনেত্রী। নব্বই দশকের শুরুর দিকে চলচ্চিত্রাঙ্গনে আবির্ভূত মৌসুমী অভিনীত প্রথম ছায়াছবি কেয়ামত থেকে কেয়ামত (১৯৯৩)। সে সময়ে নতুুুনদের মধ্যে মৌসুমী সবাইকে ছাড়িয়ে গিয়েছিলেন। সেই হিসেবে তাকে নব্বই দশকের সেরা তারকা হিসেবে বিবেচনা করা হয়। মেঘলা আকাশ (২০০১), দেবদাস (২০১৩) ও তারকাঁটা (২০১৪) চলচ্চিত্রে অভিনয়ের জন্য তিনি তিনবার জাতীয় চলচ্চিত্র পুরস্কার পান। এছাড়াও তিনি ছয়বার বাচসাস পুরস্কার ও তিনবার মেরিল প্রথম আলো পুরস্কার অর্জন করেন।
তিনি ২০০৩ সালের কখনো মেঘ কখনো বৃষ্টি পরিচালনার মাধ্যমে একজন চলচ্চিত্র পরিচালক হিসেবে আত্মপ্রকাশ করেন। তিনি প্রযোজনাও করেছেন তিনটি চলচ্চিত্র। মৌসুমীর নিজস্ব প্রযোজনা প্রতিষ্ঠানও আছে। তিনি কয়েকটি চলচ্চিত্রে নেপথ্য কণ্ঠশিল্পী হিসেবেও কাজ করেছেন। চলচ্চিত্রের পাশাপাশি ছোট পর্দার বেশ কিছু নাটক ও বিজ্ঞাপন চিত্রে অভিনয় করেছেন মৌসুমী।
প্রাথমিক জীবন
মৌসুমী ১৯৭২ সালের ৩ নভেম্বর বাংলাদেশের খুলনা জেলায় জন্মগ্রহণ করেন। মৌসুমীর বাবার নাম নাজমুজ্জামান মনি এবং মায়ের নাম শামীমা আখতার জামান। ছোটবেলা থেকেই একজন অভিনেত্রী এবং গায়িকা হিসেবে তার কর্মজীবন শুরু করেন। এরপর তিনি "আনন্দ বিচিত্রা ফটো বিউটি কনটেস্ট" প্রতিযোগিতায় বিজয়ী হন, যার উপর ভিত্তি করে তিনি ১৯৯০ সালে টেলিভিশনের বাণিজ্যিকধারার বিভিন্ন অনুষ্ঠান নিয়ে হাজির হন।
ব্যক্তিগত জীবন
মৌসুমী ১৯৯৬ সালের ২ আগস্ট তারিখে জনপ্রিয় চিত্রনায়ক ওমর সানী এর সাথে বিবাহ বন্ধনে আবন্ধ হন। বাংলাদেশের সবচেয়ে সুখী ও স্টাইলিশ তারকা দম্পতি বলা হয় তাদের। দাম্পত্য জীবনে তাদের ফারদিন এহসান স্বাধীন (ছেলে) এবং ফাইজা (মেয়ে) নামের ২টি সন্তান রয়েছে। মৌসুমী নিজের সেবামূলক প্রতিষ্ঠান "মৌসুমী ওয়েলফেয়ার ফাউন্ডেশন" দেখাশুনা করে থাকেন। এছাড়াও তিনি একজন ফ্যাশন ডিজাইনার হিসাবে কাজ করে থাকেন। বর্তমানে তিনি ঢাকার বসুন্ধরা সিটি মার্কেটের একটি পোশাক স্টল "লেভিস" এর মালিকানার দায়িত্বে রয়েছেন।
অভিনয়
মৌসুমী ১৯৯৩ সালে সোহানুর রহমান সোহান পরিচালিত কেয়ামত থেকে কেয়ামত ছায়াছবির মাধ্যমে চলচ্চিত্রাঙ্গনে পদার্পণ করেন। প্রথম চলচ্চিত্রে তার বিপরীতে ছিল অকাল প্রয়াত অভিনেতা সালমান শাহ। দুজনেরই এটি ছিল প্রথম চলচ্চিত্র। সিনেমাটি তখনকার সময়ে তেরো কোটি টাকা ইনকাম করে।যা ইতিহাসে রেকর্ড ব্যবসা করার নজির স্থাপন করেন। মৌসুমী বনে যান সুপাস্টার। ছিনিয়ে নেয় শীর্ষ নায়িকার আসন।আসনটি ধরে রেখেছিল সাত বছর। অর্থাৎ ১৯৯৯ পর্যন্ত মৌসুমী ছিলেন চলচ্চিত্রের শীর্ষ নায়িকা।
১৯৯৩ সনে প্রথম সিনেমা কেয়ামত থেকে কেয়ামত এর পর থেকে মৌসুমী অভিনয় করেন মৌসুমী  ও ওমর সানির বিপরীতে দোলা  ছায়াছবিতে। প্রথম বছরই তার অভিনয় দর্শকদের প্রশংসা লাভ করে। পরের বছর সালমান শাহের বিপরীতে গীতিকার ও পরিচালক গাজী মাজহারুল আনোয়ার পরিচালিত স্নেহ, শিবলি সাদিক পরিচালিত অন্তরে অন্তরে  ও শফি বিক্রমপুরির দেনমোহর  ছায়াছবিতে। ১৯৯৫ সালে তার অভিনীত উল্লেখযোগ্য চলচ্চিত্র শহীদুল ইসলাম খোকনের সাইকো-থ্রিলার বিশ্বপ্রেমিক। ১৯৯৬ সালে নিজের প্রযোজিত গরীবের রানী ও সুখের ঘরে দুখের আগুন  চলচ্চিত্রে অভিনয় করেন। এছাড়া চিত্রনায়ক মান্না প্রযোজিত প্রথম চলচ্চিত্র লুটতরাজ-এ অভিনয় করেন। ১৯৯৯ সালে কাজী হায়াৎ পরিচালিত আম্মাজান ও মনতাজুর রহমান আকবর পরিচালিত মগের মুল্লুক  ছায়াছবি দুটি ব্যবসাসফল হয়। তবে শুধু অভিনয় নয়, অসাধারণ দেহ-বল্লব এর অধিকারিণী মৌসুমী ছিলেন সবার "ড্রিম গার্ল"। দর্শক চাহিদা মেটাতে তিনি নিজেকে আবেদনময়ী করে উপস্থাপন করেন বেশ কয়েকটি ছায়াছবিতে। পরাধীন, রক্তের অধিকার, বউয়ের সম্মান, সুখের আশায়   চলচ্চিত্রে শরীরী আবেদনে দর্শক মাতান। বিশেষ করে, রক্তের অধিকার  চলচ্চিত্রে পিঠ উন্মুক্ত পশ্চিমা ফ্রক পরে বৃষ্টি ভেজা গানে নিজেকে আবেদনময়ী হিসাবে নতুন ভাবে চেনান। এর পরপরাধীন   ছায়াছবিতে নায়ক রুবেলের সাথে "চুপ একদম চুপ" গানের মাধ্যমে সবার নজর কেরে নেন। সুখের আশায়   ছায়াছবিতে একই নায়কের সাথে পশ্চিমা খোলামেলা পোশাকে হাজির করে আলোচনার ঝড় তুলেন। তবে সব ছাপিয়ে বউয়ের সম্মান   চলচ্চিত্রে নিজের অপরুপ সৌন্দর্য তুলে ধরেন বেশ কয়েকটি অন্তরঙ্গ দৃশে। কিন্তু মিস ডায়না  ওলাভ ইন থাইল্যান্ড  ছায়াছবিতে অতিরিক্ত খোলামেলা পোশাকে উপস্থিত হয়ে কিছুটা সমালোচিত হন।
২০০১ সালে নার্গিস আক্তার পরিচালিত মেঘলা আকাশ চলচ্চিত্রে অভিনয় করে অর্জন করেন শ্রেষ্ঠ অভিনেত্রী হিসেবে তার প্রথম জাতীয় চলচ্চিত্র পুরস্কার। পরের বছর কাজী হায়াতের ইতিহাস ও এফ আই মানিক পরিচালিত লাল দরিয়া  ছায়াছবিগুলো বাণিজ্যিক সফলতা লাভ করে। ২০০৩ সালে তার নিজের পরিচালিত প্রথম চলচ্চিত্র কখনো মেঘ কখনো বৃষ্টি ও দেলোয়ার জাহান ঝন্টু পরিচালিত মুক্তিযুদ্ধ নিয়ে নির্মিত বীর সৈনিক  ছায়াছবিতে অভিনয় করেন। ২০০৪ সালে খায়রুন সুন্দরী চলচ্চিত্রের মাধ্যমে নতুন ভাবে আবারো ফিরে পান শীর্ষ নায়িকার আসন। পরবর্তী দুই বছর অর্থাৎ ০৫ ও ০৬ সনে মৌসুমীই ছিলেন শীর্ষ চলচিত্র অভিনেত্রী। ২০০৪ সালে তার অভিনীত মাতৃত্ব  চলচ্চিত্রটি সমালোচকদের প্রশংসা অর্জন করে। পরের বছর ধর্মীয় গোঁড়ামি নিয়ে নির্মিত মোল্লা বাড়ীর বউ ও তার নিজের পরিচালিত মেহের নিগার ছায়াছবিতে অভিনয় করেন। ২০০৮ সালে একজন সঙ্গে ছিল  ছায়াছবির জন্য শ্রেষ্ঠ অভিনেত্রী হিসেবে বাচসাস পুরস্কার অর্জন করেন। এছাড়া চিত্রনায়ক ইলিয়াস কাঞ্চন পরিচালিত বাবা আমার বাবা ছায়ছবিতে অভিনয় করেন। ২০১০ সালে আমজাদ হোসেন পরিচালিত গোলাপী এখন বিলাতে  ছায়াছবির নাম ভূমিকায় অভিনয় করে অর্জন করেন শ্রেষ্ঠ অভিনেত্রী হিসেবে বাচসাস পুরস্কার ও দর্শক জরিপে শ্রেষ্ঠ চলচ্চিত্র অভিনয়শিল্পী (নারী) বিভাগে মেরিল-প্রথম আলো পুরস্কার।
২০১১ সালে মুক্তি পায় মুশফিকুর রহমান গুলজার পরিচালিত কুসুম কুসুম প্রেম, মুহাম্মদ মোস্তফা কামাল রাজের প্রজাপতি, ও চাষী নজরুল ইসলাম পরিচালিত দুই পুরুষ। প্রজাপতি ছায়াছবিতে অভিনয়ের জন্য দর্শক জরিপে শ্রেষ্ঠ চলচ্চিত্র অভিনয়শিল্পী (নারী) বিভাগে মেরিল-প্রথম আলো পুরস্কার লাভ করেন। ২০১৩ সালে নন্দিত কথাসাহিত্যিক শরৎচন্দ্র চট্টোপাধ্যায় রচিত উপন্যাস দেবদাস অবলম্বনে চাষী নজরুল ইসলাম পরিচালিত দেবদাস চলচ্চিত্রে "চন্দ্রমুখী" চরিত্রে অভিনয় করেন। এ চলচ্চিত্রের জন্য তিনি শ্রেষ্ঠ অভিনেত্রী হিসেবে জাতীয় চলচ্চিত্র পুরস্কারে ভূষিত হন। এছাড়া মেরিল-প্রথম আলো পুরস্কার-এর সমালোচক শাখায় শ্রেষ্ঠ চলচ্চিত্র অভিনয়শিল্পী (নারী) হিসেবে মনোনীত হন। একই বছর মোস্তাফিজুর রহমান মানিক পরিচালিত কিছু আশা কিছু ভালোবাসা  চলচ্চিত্রে অভিনয় করেন। ২০১৪ সালে মুহাম্মদ মোস্তফা কামাল রাজ পরিচালিত তারকাঁটা  ছায়াছবিতে আরিফিন শুভর বোনের চরিত্রে অভিনয় করেন। এছাড়া চিত্রনায়ক ফেরদৌস আহমেদ প্রযোজিত এক কাপ চা  ছায়াছবিতে একজন লাইব্রেরিয়ান চরিত্রে অভিনয় করেন। তারকাঁটা চলচ্চিত্রে অভিনয়ের জন্য লাভ করেন তৃতীয় বারের মত জাতীয় চলচ্চিত্র পুরস্কার। এছাড়াও এক কাপ চা  চলচ্চিত্রের জন্য পান সমালোচকদের বিচারে শ্রেষ্ঠ চলচ্চিত্র অভিনয়শিল্পী (নারী) হিসেবে মেরিল-প্রথম আলো পুরস্কার। ২০১৫ সালে ঈদে মুক্তি পায় ইন্দো-বাংলা প্রযোজনায় আশোক পাতি ও আব্দুল আজিজ পরিচালিত আশিকী। ২০১৬ সালের ভালোবাসা দিবসে মুক্তি পায় মুশফিকুর রহমান গুলজার পরিচালিত ‌মন জানেনা মনের ঠিকানা। এই চলচ্চিত্রে তিনি একজন আইনজীবীর চরিত্রে অভিনয় করেন।
চলচ্চিত্রে অভিনয়ের পাশাপাশি তিনি টেলিভিশন নাটকে ও টেলিফিল্মে অভিনয় করেছেন। ২০১৬ সালে চিত্রগ্রাহক জেড এইচ মিন্টুর নির্দেশনায় মেঘের আড়ালে টেলিফিল্মে অভিনয় করেন। এতে প্রথম বারের মত একসাথে টেলিফিল্মে অভিনয় করেছেন মৌসুমী ও রিয়াজ একই বছর ঈদুল ফিতর উপলক্ষে আফতাব বিন তমিজের নির্দেশনায় অতীত হারায়ে খুঁজি টেলিফিল্মে কাজ করেন। এতে তার বিপরীতে অভিনয় করেন ওমর সানি।
প্রযোজনা
মৌসুমী ১৯৯৬ সালে গরীবের রানী ছায়াছবি দিয়ে প্রযোজকের খাতায় নাম লেখান। চলচ্চিত্র প্রযোজনার লক্ষ্যে তিনি প্রযোজনা প্রতিষ্ঠান কপোতাক্ষ চলচ্চিত্র প্রতিষ্ঠা করেন। একই বছর এই প্রতিষ্ঠান থেকে মুশফিকুর রহমান গুলজারের পরিচালনায় সুখের ঘরে দুখের আগুন ও মনতাজুর রহমান আকবর পরিচালনায় বউয়ের সম্মান (আমার বউ) ছায়াছবি প্রযোজনা করেন। এরপর দীর্ঘ ১৯ বছর পর তিনি আবার আমি এতিম হতে চাই দিয়ে চলচ্চিত্র প্রযোজনায় ফিরে আসেন। চলচ্চিত্রটি যৌথভাবে প্রযোজনা করেছেন মৌসুমী ও ঋদ্দি টকিজ।
পরিচালনা
২০০৩ সালে কখনো মেঘ কখনো বৃষ্টি দিয়ে মৌসুমী চলচ্চিত্র পরিচালক হিসেবে আত্মপ্রকাশ করেন। পরবর্তীতে ২০০৫ সালে পরিচালনা করেন মেহের নিগার। ২০১৬ সালে শূন্য হৃদয় নামে একটি টেলিফিল্ম পরিচালনা করছেন।
সঙ্গীত
মৌসুমী ২০০৪ সালে জাহিদ হোসেন পরিচালিত মাতৃত্ব ছায়াছবিতে একটি গানে কণ্ঠ দেন। ২০০৭ সালে ইথুন বাবুর সুরে ২০১৪ সালে মুহাম্মদ মোস্তফা কামাল রাজ পরিচালিত তারকাঁটা ছায়াছবিতে "কি যে শূন্য লাগে তুমিহীনা" গানে কণ্ঠ দেন। এছাড়া মুহাম্মদ মোস্তফা কামাল রাজের ছায়াছবি চলচ্চিত্রে "মন যা বলে বলুক" গানের গীত রচনা করেছেন মৌসুমী।
রবার্ট লেফকোইতজ
থাম্ব|248x248পিক্সেল|অনুষ্ঠানের সময় ২০১২ সালের নোবেল বিজয়ী: অ্যালভিন ই রথ, ব্রায়ান কোবিলকা, রবার্ট জে রবার্ট জোসেফ লেফকোইতজ (জন্ম: ১৫ এপ্রিল, ১৯৪৩) একজন নোবেল বিজয়ী মার্কিন বিজ্ঞানী।
জীবনী
লেফকোইতজের জন্ম ১৫ এপ্রিল, ১৯৪৩ সালে ব্রঙ্ক্‌স, নিউ ইয়র্ক শহরে এক ইহুদি পরিবারে। তার পিতা পোল্যান্ড থেকে আমেরিকায় আভিবাসী হন। লেফকোইতজ কলাম্বিয়া বিশ্ববিদ্যালয় থেকে ১৯৬২ সালে রসায়নে ব্যাচেলর অব আর্টস ডিগ্রি অর্জন করেন। এই বিশ্ববিদ্যালয় থেকেই ১৯৬৬ সালে তিনি ডক্টর অব মেডিসিন ডিগ্রি অর্জন করেন। ১৯৭৩ সালে তিনি ডিউক বিশ্ববিদ্যালয়ের মেডিসিনের সহযোগী অধ্যাপক এবং প্রাণরসায়নের সহকারী অধ্যাপক হিসেবে নিযুক্ত হন। ১৯৭৭ সালে তিনি মেডিসিনের পূর্ণ অধ্যাপক পদে উন্নীত হন।
ফুটবল ক্লাব উফা
ফুটবল ক্লাব উফা (এছাড়াও এফসি উফা (ФК «Уфа», Өфө) নামে পরিচিত) হচ্ছে উফা ভিত্তিক একটি রুশ পেশাদার ফুটবল ক্লাব। এই ক্লাবটি বর্তমানে রাশিয়ার শীর্ষ স্তরের ফুটবল লীগ রুশ প্রিমিয়ার লীগে খেলে। এই ক্লাবটি ২০০৯ সালে প্রতিষ্ঠিত হয়েছে। এফসি উফা তাদের সকল হোম ম্যাচ উফার নেফতিয়ানিক স্টেডিয়ামে খেলে থাকে; যার ধারণক্ষমতা হচ্ছে ১৫,২৩৪। বর্তমানে এই ক্লাবের ম্যানেজারের দায়িত্ব পালন করছেন রাশিদ রাখিমভ এবং সভাপতির দায়িত্ব পালন করছেন মারাত মাগাদেয়েভ। রুশ রক্ষণভাগের খেলোয়াড় পাভেল আলিকিন এই ক্লাবের অধিনায়কের দায়িত্ব পালন করছেন।
পাকিস্তানের জাতীয় প্রতীকসমূহ
পাকিস্তানের একটি ঐতিহাসিক দলিল, পতাকা, রাষ্ট্রীয় প্রতীক, জাতীয় সঙ্গীত ও স্মৃতি সৌধসহ বিভিন্ন সরকারি জাতীয় প্রতীক রয়েছে, যা পাকিস্তানের বিভিন্ন প্রেক্ষাপট ও সময়ে গৃহীত হয়। প্রতীকসমূহের সংজ্ঞা ও ব্যবহারের নিয়মকানুন সরকার কর্তৃক নির্ধারিত রয়েছে। লাহোর প্রস্তাব পাকিস্তানের জাতীয় দলিল, যা ১৯৪০ সালের ২৩ মার্চ মুসলিম লীগ কর্তৃক গৃহীত হয় এবং এটিই ছিল ভারতে মুসলমানদের জন্য একটি আলাদা রাষ্ট্র গঠনের প্রথম আনুষ্ঠানিকভাবে উপস্থাপিত দাবী। মিনার-ই-পাকিস্তান পাকিস্তানের জাতীয় স্মৃতিসৌধ। এটি ১৯৬৮ সালে লাহোরের লাহোর প্রস্তাব পাশ হওয়ার স্থানের নির্মিত হয়। জাতীয় পতাকা স্বাধীনতার পূর্বে ১৯৪৭ সালের ১৪ আগস্ট গৃহীত হয়েছিল। জাতীয় সঙ্গীত ও জাতীয় প্রতীক ১৯৫৪ সালে গৃহীত হয়। এগুলো ছাড়া আরও কিছু জাতীয় প্রতীক রয়েছে। যেমন: জাতীয় পাখি, জাতীয় পশু, জাতীয় ফুল ও জাতীয় গাছ প্রভৃতি।
লাহোর প্রস্তাব ও মিনার-ই-পাকিস্তান
লাহোর প্রস্তাব যা পাকিস্তান প্রস্তাব নামেও পরিচিত, ১৯৪০ সালের ২২-২৪ মার্চ লাহোরের মিন্টু পার্কে (বর্তমানে ইকবাল পার্ক) সর্বভারতীয় মুসলিম লীগের তিনদিন ব্যাপী সাধারণ অধিবেশনে দেওয়া একটি আনুষ্ঠানিক রাজনৈতিক বিবৃতি। এ প্রস্তাবটিকে বলা হয়ে থাকে ব্রিটিশ ভারতে বৃহত্তর মুসলিম স্বাযত্তশাসনের প্রথম দাবি এবং পৃথক মুসলিম রাষ্ট্র গঠনের প্রথম ধাপ। ১৯৩০ সালে ভারতীয় মুসলমানদের জন্য পৃথক রাষ্ট্র গঠনে ধারণা প্রথম মুহাম্মদ ইকবাল উপস্থাপন করেছিলেন এবং ১৯৩৩ সালে পাকিস্তান ঘোষণায় চৌধুরী রহমত আলী পাকিস্তান নামের প্রস্তাব করেন। প্রথমদিকে, মুহাম্মদ আলী জিন্নাহ ও অন্যান্য নেতৃবৃন্ধ হিন্দু-মুসলিম ঐক্যের পক্ষে ছিল, কিন্তু ১৯৩০-এর দশকের ধর্মীয় বৈরিতা ও অস্থির রানৈতিক পরিবেশ এ ধারণাকে আরও মর্মস্পশী করে তুলে।  জিন্নাহ তার বক্তৃতায় ভারতীয় জাতীয় কংগ্রেস ও ভারতীয় জাতীয়তাবাদী মুসলমানদের সমালোচনা করেন এবং দ্বিজাতীয় তত্ত্ব ও পৃথক মুসলিম রাষ্ট্র গঠনের দাবি উপস্থাপন করেন। পাঞ্জাবের মুখ্যমন্ত্রী সিকান্দার হায়াত খান লাহোর প্রস্তাবের প্রারম্ভিক খসড়া তৈরি করেন , যা আলোচনা ও সংশোধনের জন্য নিখিল ভারত মুসলিম লীগের সাবজেক্ট কমিটি সমীপে পেশ করা হয়। সাবজেক্ট কমিটি এ প্রস্তাবটিতে আমূল করেন। মুসলিম লীগের সাধারণ অধিবেশনে বাংলার মুখ্যমন্ত্রী এ.কে. ফজলুল হক সেটি উত্থাপন করেন এবং অন্যান্য মুসলিম নেতৃবৃন্দ তা সমর্থন করেন। লাহোর প্রস্তাবের মূলনীতি ১৯৪০ সালের ২৪ মার্চ পাশ হয়। ১৯৪১ সালে এটি মুসলিম লীগের সংবিধানের একটি অংশে পরিণত হয়। ১৯৪৬ সাল নাগাদ একটি পূথক মুসলিম রাষ্ট্র গঠনকে ভিত্তি করে সংগ্রামের ডাক দেয়। ঘোষণাটি ছিল:
মিনার-ই-পাকিস্তান হচ্ছে লাহোরের ইকবাল পার্কে অবস্থিত একটি ৬০ মিটার উচু কংক্রিটের মিনার। মিনারটি যেখানে নির্মাণ করা হয় সেখানে লাহোর প্রস্তাব পাশ হয়েছিল, যা পাকিস্তান সৃষ্টির দাবি ছিল। এই দিনটি পাকিস্তানে সরকারি ছুটির দিন এবং তখন থেকে তারা দিনটিকে পাকিস্তান দিবস হিসাবে পালন করে আসছে, যখন ১৯৫৬ সালে পাকিস্তান বিশ্বে প্রথম ইসলামী প্রজাতন্ত্র হিসাবে প্রতিষ্ঠিত হয়। মুহাম্মদ ওয়ালি উল্লাহ খান এর নকশা করেন এবং মিলান আব্দুল খালিদ কোম্পানি এটি নির্মাণ করে। মিনারের ভিত্তি ভূমি থেকে ৪ মিটার উচু। পরের ১৩ মিটার ফুলের মত একটি স্কাল্পট গঠন করেছে এবং এখান থেকে মিনারটি ক্রমর্শ সরু হয়ে উপরের দিকে উঠেছে। মিনারের ভিত্তি প্লাটর্ফোরটি হচ্ছে একটি পাচঁ কোণা বিশিষ্ট তারকার মত করে তৈরি যা একটি ক্রিসেন্ট দ্বারা আবদ্ধ। এটির মেঝে মজবুত কংক্রিট এবং দেয়াল মার্বেল পাথর দিয়ে নির্মাণ করা হয়েছে।
জাতীয় পতাকা
পাকিস্তানের জাতীয় পতাকার নকশা করেন সৈয়দ আমিরুদ্দিন কেদোয়াই। এটি মুসলিগের লীগের পতাকার উপর ভিত্তি করে তৈরি করা হয়। পাকিস্তান স্বাধীনতা লাভের পূর্বে  ১৯৪৭ সালের ১১ আগস্ট সাংবিধানিক পরিষদ কর্তৃক এই নকশা গৃহীত হয়। পতাকাটিকে পাকিস্তানের জাতীয় সঙ্গীতে উর্দুতে পারচাম-ই-সিতারা-ও-হিলাল (ক্রিসেন্ট ও তারকা খচিত পতাকা) বলা হয়। পতাকার গাঢ় সবুজ অংশটি মুসলিম সংখ্যাগরিষ্ঠতার প্রতীক এবং খাড়া সাদা অংশটি পাকিস্তানের ধর্মীয় সংখ্যলঘুদের প্রতীক। মধ্যভাগে উদীয়মান চাঁদ বা ক্রিসেন্ট পাকিস্তানের অগ্রগতির প্রতীক এবং পাঁচ কোনবিশিষ্ট সাদা তারকাটি জ্ঞান ও জ্ঞানেরআলোর প্রতীক। পতাকাটি ইসলাম, ইসলামী বিশ্ব ও ধর্মীয় সংখ্যালঘুদের অধিকারের প্রতি পাকিস্তানের অঙ্গীকারের প্রতীক। পাকিস্তানের স্বাধীনতা দিবস, প্রজাতন্ত্র দিবস সহ কিছু গুরুত্বপূর্ণ দিনে পতাকা উড্ডয়ন করা হয়। এছাড়া রাষ্ট্রপতি ও প্রধানমন্ত্রীসহ উধ্বত্বন অনেকের সরকারি বাসস্থান ও গাড়িতে পতাকা উড়ানো হয়।
জাতীয় বাক্য
পাকিস্তানের জাতীয় প্রতীকের নিচের স্ক্রলে লিখা রয়েছে পাকিস্তানের জনক মুহাম্মদ আলী জিন্নাহর একটি উর্দু নীতিবাক্য। এটি ডান দিক থেকে পড়তে হয় যার ইংরেজি উচ্চারণ-"Īmān, Ittiḥād, Naẓm" এবং এর বাংলা অর্থ হল-"বিশ্বাস, ঐক্য, শৃঙ্খলা"। বাক্যটিকে পাকিস্তানের পথনির্দেশক নীতি হিসেবে তুলে ধরা হয়েছে।
পল্লীশ্রী ডিগ্রী কলেজ
পল্লীশ্রী ডিগ্রি কলেজ বাংলাদেশের খুলনা জেলার ডুমুরিয়া উপজেলার একটি মহাবিদ্যালয়। এটি ৭ অক্টোবর ১৯৯৪ সালে প্রতিষ্ঠিত এ মহাবিদ্যালয় জাতীয় বিশ্ববিদ্যালয়ের অধিনে পরিচালিত। ১৯৭৩ সালে মাধ্যমিক বিদ্যালয় প্রতিষ্ঠিত হয়।
বিবরণ
বাংলা সংস্করণে পরিচালিত বিজ্ঞান, মানবিক ও ব্যবসায় শিক্ষা বিভাগে এতে ১৫০ টি করে শিক্ষার্থীর আসন রয়েছে। এ বিভাগের  মধ্যে রয়েছে- ইতিহাস, অর্থনীতি, পৌরনীতি, সমাজকল্যাণ, সমাজ বিজ্ঞান, মনোবিজ্ঞান, সংস্কৃত, ভূগোল বিষয় রয়েছে।  মহাবিদ্যালয় সংশ্লিষ্ট পল্লীশ্রী উচ্চ বিদ্যালয় নামে একটি মাধ্যমিক শিক্ষাপ্রতিষ্ঠান রয়েছে।  বিদ্যালয় কর্মদিবসে সকাল  ১০ টা  থেকে শুরু হয়  বিকাল ৪ টা পর্যন্ত পাঠদান চলে।
ইতিহাস
পল্লীশ্রী ডিগ্রী কলেজ ৭ অক্টোবর ১৯৯৪ সালে প্রতিষ্ঠিত হওয়ার পর মাধ্যমিক বিদ্যালয়সহ কলেজ হিসেবে পরিচালিত হয়েছে।
উম্মিদ (১৯৪১-এর চলচ্চিত্র)
উম্মিদ হল বলিউডের একটি চলচ্চিত্র। এটি ১৯৪১ সালে মুক্তি পেয়েছিল। এটা মনিভাই ব্যস পরিচালিত, ছবিতে অভিনয় করেছিলেন ইশ্বরলাল এবং দীক্ষিত।
ইয়োশিনরি মুতো
ইয়োশিনরি মুতো (武藤 嘉紀) হলেন একজন জাপানি পেশাদার ফুটবলার, যিনি জার্মান ক্লাব ১. এফএসভি মেইঞ্জ ০৫ এবং জাপান জাতীয় দলের হয়ে আক্রমণভাগের খেলোয়াড় হিসেবে খেলেন
আন্তর্জাতিক ক্যারিয়ার
২০১৮ সালের ৩১শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত জাপান দলে স্থান পান।
হাটহাজারী উপজেলা
হাটহাজারী বাংলাদেশের চট্টগ্রাম জেলার অন্তর্গত একটি উপজেলা। এটি চট্টগ্রাম শহর থেকে মাত্র ২০ কিলোমিটার উত্তরে অবস্থিত।
আয়তন
হাটহাজারী উপজেলার মোট আয়তন ২৪৬.৩২ বর্গ কিলোমিটার (৬০,৮৬৭ একর)।
জনসংখ্যার উপাত্ত
২০১১ সালের আদমশুমারি অনুযায়ী হাটহাজারী উপজেলার মোট জনসংখ্যা ৪,৩১,৭৪৮ জন। এর মধ্যে পুরুষ ২,১৫,২০১ জন এবং মহিলা ২,১৬,৫৪৭ জন। মোট পরিবার ৮১,২৯২টি। জনসংখ্যার ঘনত্ব প্রতি বর্গ কিলোমিটারে ১,৭৫৩ জন। জনসংখ্যা বৃদ্ধির হার ১.৪০%। মোট ভোটার সংখ্যা ২,৬৯,২৬১ জন; যার মধ্যে পুরুষ ১,৩৫,৫৫৯ জন ও মহিলা ১,৩৩,৭০২ জন। মোট জনসংখ্যার ৯০% লোক মুসলিম, ৯% হিন্দু এবং ১% বৌদ্ধ ও অন্যান্য ধর্মাবলম্বী।
অবস্থান ও সীমানা
চট্টগ্রাম জেলা সদর থেকে ২০ কিলোমিটার উত্তরে ২২°২৪´ থেকে ২২°৩৮´ উত্তর অক্ষাংশ এবং ৯১°৪১´ থেকে ৯১°৫৪´ পূর্ব দ্রাঘিমাংশ জুড়ে হাটহাজারী উপজেলার অবস্থান। এর পশ্চিমে দীর্ঘ পাহাড়ের সারি ও পূর্বে হালদা নদী বহমান। এ উপজেলার উত্তরে ফটিকছড়ি উপজেলা, পূর্বে ফটিকছড়ি উপজেলা ও রাউজান উপজেলা, দক্ষিণে চট্টগ্রাম সিটি কর্পোরেশনের চান্দগাঁও থানা ও বায়েজিদ বোস্তামী থানা এবং পশ্চিমে সীতাকুণ্ড উপজেলা অবস্থিত।
ইতিহাস ও নামকরণ
হাটহাজারী উত্তর চট্টগ্রামের এক ঐতিহাসিক ও গুরুত্বপূর্ণ উপজেলা। এক ঐতিহাসিক ঘটনার প্রেক্ষিতে হাটহাজারীর নামকরণ করা হয়। এর পূর্ব নাম ছিল আওরঙ্গবাদ। বর্তমান হাটহাজারী, উত্তর রাউজান ও ফটিকছড়ি নিয়ে আওরঙ্গবাদ গঠিত। আওরঙ্গবাদ পরগণায় চট্টগ্রামে মুঘল শাসনাধীন হওয়ার পর থেকেই মসনদধারী প্রথা চালু করে বারজন হাজারীকে অভ্যন্তরীণ শান্তি-শৃঙ্খলা রক্ষা ও বহিঃশত্রুর হাত থেকে রক্ষার দায়িত্ব বণ্টন করা হয়েছিল। আমলাতান্ত্রিক শাসন ব্যবস্থার কারণে তৎকালীন কেন্দ্রীয় সরকার মুর্শিদাবাদের নবাবের আদেশ অমান্য ও অগ্রাহ্য করে হাজারীগণ দায়িত্ব পালনে অবহেলা করতে থাকেন এবং নবাবের বিরুদ্ধাচরণ করেন। চট্টগ্রামে নবাবের প্রতিনিধি মহাসিংহ হাজারীগণের ক্ষমতা খর্ব করতে এক কূটকৌশলের আশ্রয় নিয়ে প্রতারণা করে সীতাকুণ্ডে নবাবের কাঁচারিতে দাওয়াত নিয়ে যান। তিনি বিশ্বাসঘাতকতা করে আটজন হাজারীকে বন্দি করতে সমর্থ হন। বারজন হাজারীর মধ্যে দক্ষিণ চট্টগ্রামের দুইজন নবাবের বশ্যতা স্বীকার করায় তাদেরকে ছেড়ে দেয়া হয়। বাকি দশজনের মধ্যে আটজনকে বন্দি অবস্থায় মুর্শিদাবাদের নবাবের দরবারে পাঠিয়ে দেয়া হয়। দুইজন হাজারী পালিয়ে প্রাণরক্ষা করেন। মুর্শিদাবাদের নবাব আটজন হাজারীকে লোহার পিঞ্জরে বন্দি করে গঙ্গা নদীতে ডুবিয়ে হত্যার আদেশ দেন। ফলে উত্তর চট্টগ্রামে হাজারীদের ক্ষমতা খর্ব হয়ে পড়ে। বেঁচে যাওয়া হাজারীদের মধ্যে বীরসিংহ হাজারী যে হাট প্রতিষ্ঠা করেন তাকেই আজকের হাটহাজারী বলা হয়। তখন ফার্সি ভাষার প্রচলন ছিল বলে এই হাটটি হাটে হাজারী বা হাটহাজারী নামে পরিচিতি লাভ করে।
এই উপজেলার বেশিরভাগ মানুষ সৌদি আরব, সংযুক্ত আরব আমিরাত মধ্যপ্রাচ্য অভিবাসী। আহসানউল্লাহ চৌধুরী জমিদার বাড়ি (প্রাসাদ) নামে একটি রাজকীয়া পরিবার উত্তর চট্টগ্রাম ও হাটহাজারী শাসন করতেন। নবাব হাজী আবদুল মালিক চৌধুরী খান বাহাদুর হাটহাজারীর শেষ জমিদার ছিলেন এবং সংসদ সদস পরিবারেরই সদস্য।
১০০০খী---১২০০০খী  সেন শাসক দের সময় কাল
১২০০খী১৫৪০ খী  সুলতানিি আমল
1540খী1757 খী  মোগল  আমলেে প্রশাসনিক  নিম্নস্তর নাম করাা হয়  চাকলা
1757খী 1947 খী বৃটিস  আামলে  প্রশাসনিক ইউনিট নাম করা হয়      থাানা
1947খী---1971খী  পাকিসতানি আামলে নাম ছিল   থানা
শিক্ষা
২০১১ সালের আদমশুমারি অনুযায়ী হাটহাজারী উপজেলার সাক্ষরতার হার ৬৩.৫%। এ উপজেলায় ১টি বিশ্ববিদ্যালয়, ১টি কামিল মাদ্রাসা, ৫টি কলেজ (সহপাঠ), ২টি মহিলা কলেজ, ৪টি ফাজিল মাদ্রাসা, ৫টি আলিম মাদ্রাসা, ৯টি দাখিল মাদ্রাসা, ৩৫টি মাধ্যমিক বিদ্যালয় (সহশিক্ষা), ৮টি বালিকা মাধ্যমিক বিদ্যালয়, ৩টি নিম্ন মাধ্যমিক বিদ্যালয়, ১৪৯টি সরকারি প্রাথমিক বিদ্যালয়, ৯৬টি বেসরকারি প্রাথমিক বিদ্যালয় ও ২১টি এবতেদায়ী মাদ্রাসা রয়েছে।
স্বাস্থ্য
হাটহাজারী উপজেলায় ১টি হাসপাতাল, ১টি উপজেলা স্বাস্থ্য কমপে­ক্স, ৫টি ইউনিয়ন স্বাস্থ্য কমিউনিটি সেন্টার, ৮টি পরিবার স্বাস্থ্য কল্যাণ কেন্দ্র, ১টি মাতৃকল্যাণ কেন্দ্র ও ২৩টি ক্লিনিক রয়েছে।
যোগাযোগ ব্যবস্থা
হাটহাজারী উপজেলায় যোগাযোগের প্রধান সড়ক ২টি হল চট্টগ্রাম-রাঙ্গামাটি মহাসড়ক ও চট্টগ্রাম-খাগড়াছড়ি মহাসড়ক। এছাড়া এ উপজেলায় ১৪৫ কিলোমিটার পাকারাস্তা, ৫৪৩ কিলোমিটার কাঁচারাস্তা, ৩১ কিলোমিটার রেলপথ ও ১৪ নটিক্যাল মাইল নৌপথ রয়েছে।
ধর্মীয় উপাসনালয়
হাটহাজারী উপজেলায় ৪১০টি মসজিদ, ৪০টি মন্দির ও ১৫টি প্যাগোডা রয়েছে। এর মধ্যে উল্লেখযোগ্য হলঃ
নদ-নদী
হাটহাজারী উপজেলার পূর্ব সীমান্ত দিয়ে বয়ে চলেছে হালদা নদী।
হাটবাজার ও মেলা
হাটহাজারী উপজেলায় মোট ৪৫টি হাটবাজার রয়েছে ও বাৎসরিক ৮টি মেলা বসে।
পত্র-পত্রিকা ও সাময়িকী
হাটহাজারী উপজেলা থেকে প্রকাশিত পত্র-পত্রিকা ও সাময়িকীর মধ্যে রয়েছে:
ঐতিহাসিক ঘটনাবলি
ব্রিটিশ বিরোধী আন্দোলনে জালালাবাদের যুদ্ধ এক যুগান্তকারী ও গৌরবোজ্জ্বল অধ্যায়। ১৮ এপ্রিল ১৯৩০ সালে জালালাবাদ পাহাড়ে বিপ্লবী সূর্য সেনের দলের সঙ্গে ব্রিটিশ বাহিনীর এক লড়াই সংঘটিত হয়। সতের শতকে মালকা বানু ও মনু মিয়ার বিয়ে এ অঞ্চলে স্মরণীয় হয়ে আছে। এ বিয়ের কাহিনী নিয়ে বহু লোকজ ছড়া, কবিতা ও পালা গান রচিত হয়েছে। ১৯৭১ সালে নাজিরহাট বাসস্ট্যান্ড এলাকায় পাকবাহিনী ১১ জন মুক্তিযোদ্ধাকে নির্মমভাবে হত্যা করে।
রোবার্তো রোসেলিনি
রোবার্তো রোসেলিনি  (Roberto Rossellini) (৮ই মে, ১৯০৬ - ৩রা জুন, ১৯৭৭) ইতালীয় চলচ্চিত্র পরিচালক। তিনি ইতালির নব্য বাস্তবতাবাদী চলচ্চিত্র আন্দোলনের অন্যতম ব্যক্তিত্ব। তার অনেকগুলো ছবিই এই আন্দোলনকে বেগবান করেছে। এর মধ্যে সবচেয়ে উল্লেখযোগ্য Roma città aperta।
ভারতে রোসেলিনি
১৯৫৭ সালে ভারতের তৎকালীন সরকার প্রধান জওহরলাল নেহেরু তাকে ভারতে আসার আমন্ত্রণ জানান। উদ্দেশ্য ছিল ইন্ডিয়া: মাতৃভূমি নামক প্রামাণ্য চিত্র নির্মাণ এবং সদ্য বিকশমান ভারতীয় চলচ্চিত্র জগতে প্রাণ সঞ্চার। ইনগ্রিড বারিমানের সাথে বৈবাহিক বন্ধনে আবদ্ধ থাকা সত্ত্বেও এ সময় রোসেলিনি এক ভারতীয় লেখিকার প্রেমে পড়ে যান। সোনালি দাস গুপ্তা নামক এই চিত্রনাট্য রচয়িতা প্রামাণ্য চিত্রটির জন্য কিছু সরঞ্জাম জোগাড় করে দেয়ার কাজ করছিলেন।
কুয়েতে নির্বাচন
কুয়েতে জাতীয় পরিষদ এবং পৌরসভা উভয়ের জন্যই নির্বাচন অনুষ্ঠিত হয়। কুয়েতের সংবিধানে সর্বোচ্চ চার বছরের ব্যবধানে এককক্ষ বিশিষ্ট জাতীয় পরিষদের নির্বাচনের আহ্বান জানানো হয়েছে। সাংবিধানিক আদালত বা আমির সংসদ ভেঙে দিলে আগে নির্বাচন হয়।
নির্বাচনী জেলা
১৯৬৩ থেকে ১৯৭৫ সালের মধ্যে জাতীয় পরিষদ নির্বাচনে কুয়েতকে পাঁচটি জেলায় ভাগ করা হয়। প্রতিটি জেলা বিধানসভায় দশজন ডেপুটি নির্বাচিত করে। ১৯৮১ সালের নির্বাচনের আগে সরকার কুয়েতকে পুনর্বিন্যাস করে, ২৫টি জেলার একটি ব্যবস্থা তৈরি করে। পুনর্বিন্যাস করার পরে, কম শিয়া প্রার্থীরা বিধানসভায় আসন জিতেছে। এটি পুনর্বিন্যাস করার একটি ইচ্ছাকৃত ফলাফল ছিল এবং এটি ইরানে ১৯৭৯ সালের বিপ্লবের পর হয়েছিল। ২৫টি জেলার প্রত্যেকটি ন্যাশনাল অ্যাসেম্বলিতে দুইজন সদস্যকে নির্বাচিত করে, মোট ৫০ জন নির্বাচিত সদস্যের জন্য (অতিরিক্ত সদস্যরা মন্ত্রিসভার নিযুক্ত সদস্য হিসাবে বসেন)।
রাজনৈতিক ব্লক
যদিও রাজনৈতিক দল এবং সংসদীয় ভোটিং ব্লক বিদ্যমান, অধিকাংশ প্রার্থী স্বতন্ত্র হিসাবে প্রতিদ্বন্দ্বিতা করে। একবার নির্বাচিত হলে, অনেক ডেপুটি জাতীয় পরিষদে ভোটিং ব্লক গঠন করে। যদিও কুয়েতি আইন রাজনৈতিক দলগুলিকে স্বীকৃতি দেয় না, অনেক রাজনৈতিক দল নির্বাচনে প্রকৃত রাজনৈতিক দল হিসাবে কাজ করে এবং সংসদে ব্লক রয়েছে। প্রধান কার্যত রাজনৈতিক দলগুলির মধ্যে রয়েছে: ন্যাশনাল ডেমোক্রেটিক অ্যালায়েন্স, পপুলার অ্যাকশন ব্লক, হাদাস (কুয়েতি মুসলিম ব্রাদারহুড ), ন্যাশনাল ইসলামিক অ্যালায়েন্স এবং জাস্টিস অ্যান্ড পিস অ্যালায়েন্স ।
নির্বাচনের ইতিহাস
কুয়েতে প্রথম আধুনিক নির্বাচন ১৯২১ সালে অনুষ্ঠিত হয়। মজলিস আল-তাশরি' বা আইন পরিষদের জন্য জুনে এবং তারপরে ডিসেম্বর ১৯৩৮ সালে আবার নির্বাচন অনুষ্ঠিত হয়। শাসক পরিবার ১৯৩৯ সালে দ্বিতীয় কাউন্সিল ভেঙে দেয়। ১৯৬১ সালে স্বাধীনতার পর ১৯৬২ সালে সাংবিধানিক সম্মেলনে ২০ জন সদস্য নির্বাচনের জন্য নির্বাচন অনুষ্ঠিত হয়।
ভোটাধিকার
কুয়েতে ২১ বা তার বেশি বয়সী কুয়েতি নাগরিকদের জন্য সার্বজনীন প্রাপ্তবয়স্ক ভোটাধিকার রয়েছে। সংবিধান শাসক পরিবারের সদস্যদের জাতীয় পরিষদের নির্বাচনে প্রতিদ্বন্দ্বিতা করতে বাধা দেয়, যদিও সংবিধান শাসক পরিবারের এই সদস্যদের ভোট দিতে সুস্পষ্টভাবে নিষিদ্ধ করে না। ভোটাধিকারটি ২০০৫ সালে মহিলাদের অন্তর্ভুক্ত করার জন্য প্রসারিত করা হয়। ১৯৮৫ সালে যখন কুয়েতে প্রথম ভোট প্রদান করা হয়, তখন কুয়েতি মহিলাদের ভোট দেওয়ার অধিকার ছিল। এই অধিকার পরে সরিয়ে নেওয়া হয়। ২০০৫ সালে, কুয়েতি নারীদের ভোট দেওয়ার অধিকার পুনরায় মঞ্জুর করা হয়।
কুয়েতের নাগরিকত্ব আইন, তাত্ত্বিকভাবে, ১৯২০ সালে কুয়েতের বাসিন্দাদের থেকে পুরুষ লাইনে যারা নেমে এসেছে তাদের নাগরিকত্ব দেয়।
উপাচার্য
উপাচার্য (সংক্ষেপে: ভিসি) বাংলাদেশ, ইংল্যান্ড, আয়ারল্যান্ড, নিউজিল্যান্ড, অস্ট্রেলিয়া, ভারত, শ্রীলঙ্কা সহ কমনওয়েলথ ভুক্ত দেশগুলোর বিশ্ববিদ্যালয়ের প্রধান নির্বাহী কিংবা দায়িত্বপ্রাপ্ত প্রধান। মূলত উপাচার্য হচ্ছেন আচার্যর সহযোগী। এছাড়া উপাচার্যের সহযোগী হিসেবে থাকেন উপ-উপাচার্য।
বাংলাদেশ
বাংলাদেশে পদাধিকার বলে সব বিশ্ববিদ্যালয়ের আচার্য হচ্ছেন রাষ্ট্রপতি। এছাড়া উপাচার্য হচ্ছেন বিশ্ববিদ্যালয়ের নির্বাহী প্রধান এবং তার সহযোগী উপ-উপাচার্য প্রশাসনিক সকল বিষয় দেখাশোনা করেন।
আচার্য (শিক্ষা)
থাম্ব|রাষ্ট্রপতি আচার্য (ইংরেজি: Chancellor) হচ্ছেন একটি বিশ্ববিদ্যালয় অথবা কলেজের নেতা। তিনি বিশ্ববিদ্যালয়ের প্রধান বা বিশ্ববিদ্যালয়ের সভাপতি।
শাস্ত্রমতে আচার্য্য ব্রাহ্মণ
আচার্য্য কথাটির অর্থ হচ্ছে "যিনি নিজে আচরণ করে অন্যকে শেখান" তিনিই আচার্য্য । সনাতন ধর্মের আচার্য্য হলো সম্ভ্রান্ত ব্রাহ্মণ ।  আচার্য্য ব্রাহ্মণদের প্রধান কর্ম হলো অধ্যাপন, অধ্যায়ন ও পুরোহিত্য। আর্য সমাজ ব্যবস্থায় সদ্য উপনয়ন প্রাপ্ত ব্রাহ্মণ, ক্ষত্রিয় বা বৈশ্য সন্তানকে যে ব্রাহ্মণ শিক্ষক বা গুরু নিজ গৃহে রেখে বেদ, পুরান, উপনিষদ ইত্যাদি শিক্ষাদান করাতো তাদেরকে আচার্য্য ব্রাহ্মণ বলতো। বর্তমানে গুরু গৃহে শিক্ষাদান পদ্ধতি বিলুপ্ত, তাই আচার্য্য ব্রাাহ্মণরা টোল শিক্ষা পদ্ধতি তৈরি করে। টোল হলো সংস্কৃত ও পালি ভাষায় সাহিত্য, বেদ, পুরান, উপনিষদ, ব্যাকরণ, অলংকার, জ্যোতির্বিজ্ঞান ইত্যাদির শিক্ষা প্রতিষ্ঠান। যা আচার্য্য ব্রাহ্মণদের প্রধান কর্ম ছিলো। বর্তমানে অন্য উপাধিধারী ব্রাহ্মণেরাও টোল প্রতিষ্ঠান প্রতিষ্ঠা করে। পুরোহিত্যের মধ্যে  অন্য সকল শ্রাস্ত্রীয় কর্মের পাশাপাশি নবগ্রহ পুজা আচার্য্য ব্রাহ্মণরা অধিকারী।
সেন বংশের রাজা বল্লাল সেনের সময় কিছু সংখ্যক আচার্য্য ব্রাহ্মণ নির্ম বর্ণের পুরোহিত্য করতো বলে পতিত ব্রাহ্মণ হয়েছিল । এর পরপরে অন্য উপাধিধারী ব্রাহ্মণরা এ পেশায় নিযুক্ত হয়।
আচার্য্য ব্রাহ্মণদের অন্যতম ব্যক্তিবর্গ হলো। মহাভারতের দ্রোনাচার্য্য শুক্রাচার্য্য, কৃপাচার্য্য। সংস্কৃত বেদের অনুবাদক শংকরাচার্য, শ্রীচৈতন্য মহাপ্রভুর প্রস্যদ অদৈত্য আচার্য্য প্রভৃতি ব্যক্তিবর্গ। তবে আচার্য্য সংঙ্গানুযায়ী আচার্য অভয়চরণারবিন্দ ভক্তিবেদান্ত স্বামী প্রভুপাদ একজন যথার্থ আচার্য ছিলেন। কারন তিনি নিজে সমস্ত ধর্মীয় আচরণ পালন করতেন এবং তার শিষ্যদের শিক্ষা দিতেন।
বাংলাদেশ
বিশ্বের বিভিন্ন দেশের মতো বাংলাদেশেও আচার্য হচ্ছেন বাংলাদেশের রাষ্ট্রপতি। ১৯৯২ সালের প্রাইভেট ইউনিভার্সিটি আইন অনুযায়ী আচার্য সকল বিশ্ববিদ্যালয়ে প্রধান।
মমতাজ বেগম
মমতাজ বেগম (মমতাজ নামে অধিক পরিচিত) হলেন একজন জনপ্রিয় বাংলা লোকগানের সংগীত শিল্পী এবং জাতীয় সংসদের সদস্য। বাংলাদেশের সুর সম্রাজ্ঞী বলে খ্যাত মমতাজ তার চার দশকের কর্মজীবনে ৭০০-এর অধিক গান রেকর্ড করেছেন। তিনি দুইবার শ্রেষ্ঠ নারী কণ্ঠশিল্পী বিভাগে জাতীয় চলচ্চিত্র পুরস্কার লাভ করেছেন।
প্রাথমিক জীবন
মমতাজ বেগম ৫ মে ১৯৭৪ সালে মানিকগঞ্জ জেলার সিঙ্গাইর উপজেলায় জন্মগ্রহণ করেন। মমতাজের মা উজালা বেগম, বাবা মধু বয়াতি ছিলেন বাউল শিল্পী। মমতাজ বেগমের দুই ভাই রয়েছে। মমতাজ প্রথম জীবনে বাবা মধু বয়াতি, পরে মাতাল রাজ্জাক দেওয়ান এবং শেষে লোক গানের শিক্ষক আবদুর রশীদ সরকারের কাছে গান শেখেন।
কর্মজীবন
দুই দশকের বেশি তার পেশাদারী সংগীত জীবনে ৭০০টির বেশি একক অ্যালবাম প্রকাশ পায়। লোক গানের শিক্ষক আব্দুর রশীদ সরকারের সাথে তার বিবাহ হয়। প্রথম জীবনে বাবা মধু বয়াতি, পরে মাতাল রাজ্জাক দেওয়ান এবং শেষে আব্দুর রশীদ সরকারের কাছে গান শেখেন।
কুয়েতের সাংবিধানিক সম্মেলন নির্বাচন, ১৯৬১
১৯৬১ সালের ৩০ ডিসেম্বর কুয়েতে সাংবিধানিক কনভেনশন নির্বাচন অনুষ্ঠিত হয়, যা মূলত ১ নভেম্বর অনুষ্ঠিত করার পরিকল্পনা করা হয়েছিল। এটি ছিল দেশের প্রথম নির্বাচন, এবং একটি সংবিধান প্রণয়নের জন্য দায়ী একটি সংস্থাকে নির্বাচিত করে। প্রায় ৪০,০০০ পুরুষ ভোট দেওয়ার যোগ্য ছিল, যে ভোটার উপস্থিতি ছিল নিবন্ধিত ভোটারদের ৯০.০%। নির্বাচিত ২০টি আসনে মোট ৭৪ জন প্রার্থী প্রতিদ্বন্দ্বিতা করেন।
মমতাজ বেগম
কর্মজীবন
মমতাজ সারাদেশে বিভিন্ন সংগীতানুষ্ঠানে নিয়মিত অংশগ্রহণ করেন। তাছাড়া তিনি যুক্তরাজ্য, মার্কিন যুক্তরাষ্ট্র সহ বিশ্বের অনেক দেশেই সংগীত অনুষ্ঠানে গান গেয়েছেন এবং তার গান ব্যাপকভাবে সমাদৃত। বাংলা সংস্কৃতির বিভিন্ন অনুষ্ঠানে বিশেষত বাংলা নববর্ষের বৈশাখি মেলায় তার গান জনপ্রিয়।
২০০৯ সালে নবম জাতীয় সংসদের সংরক্ষিত মহিলা আসনে বাংলাদেশ আওয়ামী লীগ কর্তৃক সংসদ সদস্য মনোনীত হোন। ২০১৮ সালে দশম জাতীয় সংসদ নির্বাচনে তিনি মানিকগঞ্জ-২ আসন থেকে নির্বাচিত হন।
ব্যক্তিগত জীবন
মমতাজ বেগমের প্রথম স্বামী আবদুর রশীদ সরকার যিনি মৃত্যুবরণ করেছেন। পরে মমতাজ বেগম মোহাম্মদ রমজান আলীকে বিয়ে করেন, যার সাথে তার বিবাহবিচ্ছেদ হয়। পরে মমতাজ বেগম মইনউদ্দিন হাসান চঞ্চলকে বিয়ে করেন। মমতাজ বেগমের ছেলের নাম মেহেদী খান ও পুত্রবধূর নাম চৈতি দেওয়ান। তার এক নাতনি রয়েছে।
চুক্তিভঙ্গ ও প্রতারণার অভিযোগ
মমতাজ বেগমের বিরুদ্ধে ভারতীয় আদালত থেকে মোট চারবার গ্রেপ্তারি পরোয়ানা জারি করা হয়েছে। ২০০৮ সালের ডিসেম্বরে তিনি পশ্চিমবঙ্গের মুর্শিদাবাদের একজন অনুষ্ঠান আয়োজকের সাথে একটি অনুষ্ঠানে গাওয়ার ব্যাপারে চুক্তিবদ্ধ হন এবং অগ্রিম ১৪ লক্ষ ভারতীয় রুপি গ্রহণ করেন। তবে পরবর্তীতে মমতাজ সে অনুষ্ঠানে উপস্থিত না হওয়ায় তার বিরুদ্ধে মুর্শিদাবাদের মূখ্য বিচার বিভাগীয় ম্যাজিস্ট্রেট আদালতে মামলা দায়ের করা হয়। মামলাটি পরবর্তীতে কলকাতা হাইকোর্টে গড়ায়। মমতাজ বেগমের বিরুদ্ধে সর্বশেষ গ্রেপ্তারি পরোয়ানা জারি হয় ২০২৩ খ্রিষ্টাব্দের ৯ আগস্ট।
ভুয়া বিশ্ববিদ্যালয় ডিগ্রি গ্রহণের অভিযোগ
২০২১ সালে মমতাজ বেগম ভারতের তামিলনাড়ুর গ্লোবাল হিউম্যান পিস ইউনিভার্সিটি থেকে সম্মানসূচক ডক্টরেট ডিগ্রি লাভ করেন। কিন্তু বিভিন্ন প্রতিবেদন থেকে জানা যায় এই নামে ভারতে অনুমোদিত কোনো বিশ্ববিদ্যালয় নেই। ভারতের ইউজিসি অ্যাক্ট-১৯৫৬ অনুসারে অননুমোদিত বিশ্ববিদ্যালয় থেকে প্রদান করা যেকোনো ডিগ্রি ভুয়া। টাকার বিনিময়ে ভুয়া ডিগ্রি প্রদানের সময় এসব নামসর্বস্ব বিশ্ববিদ্যালয়ে বিভিন্ন সময় ভারতীয় আইন-প্রয়োগকারী সংস্থাসমূহ অভিযান চালিয়েছে। মমতাজ বেগমের উক্ত বিশ্ববিদ্যালয় থেকে ডিগ্রি গ্রহণের পর শুরু হয় সমালোচনা। যদিও মমতাজ বেগম অভিযোগ অস্বীকার করে বলেন বিশ্ববিদ্যালয়টিকে তার ভুয়া মনে হয়নি।
ইন্টারনেট রিলে চ্যাট
thumb|220px|বিশ্বের প্রথম আইআরসি সার্ভার, যার নাম: tolsun.oulu.fi। এটি একটি [[সান-৩ সার্ভার। ২০০১ সালে গ্রহণকৃত এই ছবিটি ফিনল্যান্ডের ইউনিভার্সিটি অফ ওউলু কম্পিউটার সেন্টার থেকে গৃহীত]]thumb|উইন্ডোজে একটি আইআরসি ক্লায়েন্ট এপ্লিকেশন হেক্সচ্যাটইন্টারনেট রিলে চ্যাট (Internet Relay Chat) বা আইআরসি' (IRC) হচ্ছে সরাসরি বার্তা আদানপ্রদান বা চ্যাটের একটি মাধ্যম। একই সাথে অনলাইন কনফারেন্স বা মিটিংয়ের কাজেও এই মাধ্যম ব্যবহৃত হয়। মূলত আলোচনা ফোরামগুলোর (যা চ্যানেল নামে পরিচিত) গ্রুপভিত্তিক সরাসরি আলোচনার জন্য এই মাধ্যমের উৎপত্তি। সেই সাথে ব্যক্তিগত বার্তা পাঠানো বা একক যোগাযোগের সুযোগও এখানে আছে। বার্তা আদানপ্রদান ছাড়াও আইআরসি-এর মাধ্যমে ফাইল শেয়ারও করা সম্ভব।
আইআরসি আবিষ্কৃত হয় ১৯৮৮ সালে। ইন্টারনেট এক্সেস সাপোর্ট করে এমন প্রায় সকল কম্পিউটারের জন্য আইআরসি ক্লায়েন্ট রয়েছে। ২০০৯ সালে মে পর্যন্ত এক পরিসংখ্যানে জানা যায়, বিশ্বের সর্ববৃহৎ ১০০টি আইআরসি নেটওয়ার্কের, কয়েক হাজার চ্যানেলে, একই সময়ে প্রায় পাঁচ লক্ষ মানুষ সক্রিয় থাকে। বিশ্বব্যাপী আইআরসি সার্ভারের সংখ্যা গড়ে প্রায় ১,৫০০।
বেশিরভাগ আইআরসি সার্ভারে সংযুক্ত হতে ব্যবহারকারীদেরকে অ্যাকাউন্ট নিবন্ধন করার প্রয়োজন পড়ে না, তবে সংযুক্ত হওয়ার সময় একটি ডাকনাম ব্যবহারের প্রয়োজন হয়।
দেবেন্দ্র পথিক
দেবেন্দ্র পথিক ছিলেন একজন ইন্দো-ফিজিয়ান আইনজীবী এবং বিচারক, যিনি ১৯৫৭ সালে তাসমানিয়া বিশ্ববিদ্যালয় থেকে আইনজীবী হিসেবে স্নাতক হন এবং ১৯৫৭ সালে তাসমানিয়ার সুপ্রিম কোর্টে এবং ১৯৫৮ সালে ফিজিতে ভর্তি হন। তিনি ১৯৭২ সাল পর্যন্ত ফিজিতে অনুশীলন করেছিলেন, যখন তিনি একজন ম্যাজিস্ট্রেট এবং তারপর একজন বিচারক হিসাবে নিযুক্ত হন। তার বিশিষ্ট আইনি কর্মজীবনের পাশাপাশি, বিচারপতি পথিক ফিজিতে ১৯৬১ সালে প্রথম এপেক্স ক্লাব প্রতিষ্ঠা সহ ফিজিয়ান সম্প্রদায়ের জন্য গুরুত্বপূর্ণ অবদান রেখেছেন।
বোর্শ
thumb|250px|ক্রিমের সাথে বোর্শ। বোর্শ (ইংরেজি বানান: Borscht বা Borshch) পূর্ব ইউরোপের ঐতিহ্যবাহী সবজির স্যুপ। এটি প্রথাগতভাবে বীট (beetroot) দিয়ে তৈরি করা হয়। এজন্যই এর রং হয় গাঢ় লাল। বীট ছাড়াও অবশ্য বোর্শ বানানো যায়। সে ধরনের বোর্শের মধ্যে আছে টমেটোর পেস্ট-ভিত্তিক কমলা বোর্শ, সবুজ বোর্শ বা রাই-ভিত্তিক সাদা বোর্শ।
ববিঃসংযোগ
Borș
ইকুয়েডরের ইতিহাস
ইকুয়েডরের ইতিহাস প্রায় ৮০০০ বছরের বেশি প্রাচীন ৷ এই বৃহৎ সময়কালের মাঝে, বহু রাষ্ট্র ও সংস্কৃতির প্রভাবে বিবর্তিত হয়ে বর্তমান গণপ্রজাতান্ত্রিক ইকুয়েডরের জন্ম হয়েছে ৷ এই ইতিহাসকে ছয়টি ভাগে ভাগ করা হয়েছে : প্রাক-কলম্বিয়ান যুগ, স্পেন কর্তৃক আবিষ্কার ও জয়লাভ, স্প্যানিশ উপনিবেশিক যুগ, স্বাধীনতা যুদ্ধ, বৃহত্তর কলম্বিয়া এবং সর্বশেষ সিমন বলিভারের নেতৃত্বে বিভক্ত হয়ে বর্তমান ইকুয়েডর ৷
প্রাক-কলম্বিয়ান ইকুয়েডর
ইনকা যুগের পূর্বে, উত্তরে বসবাসরত জনপদ নিয়ে কিছু বৃহৎ সম্প্রদায় গঠিত হয়েছিল ৷ এসব সম্প্রদায় একে অপরের সাথে একত্রিত হয়ে কিটো জনগোষ্ঠীর মত বেশকিছু প্রভাবশালী সংগঠিত জনগোষ্ঠী তৈরী হয়েছিল ৷ কিন্তু কোনো জনগোষ্ঠী শক্তিশালী ইনকা সাম্রাজ্যের আক্রমণ থেকে নিজেদেরকে রক্ষা করতে পারেনি ৷ ষোড়শ শতাব্দিতে ইনকাদের দ্বারা সংঘটিত ধ্বংসযজ্ঞ ইকুয়েডরের ইতিহাসের অন্যতম বেদনাদায়ক ও রক্তার্ত অধ্যায় ৷ কিটো দখলের পর, ইনকা শাসকেরা সেখানে প্রশাসনিক ব্যবস্থা গঠন করে এবং প্বার্শবর্তী অঞ্চলগুলোতে উপনিবেশ স্থাপন করতে শুরু করে ৷ প্রাক কলম্বিয়ান যুগকে চারটি ভাগে বিভক্ত করা হয়েছে: পূর্ব সিরামিক যুগ, ক্রমবিকাশমান যুগ, প্রাদেশিক উন্নয়ন যুগ, সম্প্রদায়ের অন্তরীকরণ এবং ইনকাদের প্রত্যাবর্তন যুগ ৷
১ম বরফ যুগের সমাপ্তির পর পূর্ব সিরামিক যুগের সূচনা ঘটে এবং খ্রি:পূর্ব ৪২০০ সাল পর্যন্ত তা চলমান ছিল ৷ এই সময়ে লাস ভেগাস এবং ইনগা নামে দুটি সংস্কৃতির প্রভাব লক্ষ্য করা যায় ৷ লাস ভেগাস সংস্কৃতির লোকেরা খ্রি:পূর্ব ৯০০০- ৬০০০ সালে ইকুয়েডরের উপকূলবর্তী অঞ্চল সেন্ট এলিনাতে বসবাস করত ৷ এরা বেশিরভাগ শিকারী এবং জেলে ছিল ৷ প্রায় খ্রি:পূর্ব ৬০০০ সালে, এসব অঞ্চলের মানুষেরা চাষাবাদ শুরু করে ৷ অপরদিকে ইনগা সম্প্রদায়ের মানুষেরা খ্রি:পূর্ব ৯০০০- ৮০০০ সালে বর্তমান কিটো শহরের প্রাচীন বাণিজ্যিক রুটের নিকটবর্তী অঞ্চলগুলোতে বসবাস করত ৷
স্পেনিশ উপনিবেশিক যুগ
১৫৪৪ থেকে ১৫৬৩ সালের মধ্যে ইকুয়েডর স্পেনের উপনিবেশের একটি অংশে পরিণত হয় এবং পেরুকে এই অংশের সুবেদারিত্ব প্রদান করা হয় ৷ ১৭২০ সালের আগ পর্যন্ত পেরুই ইকুয়েডরের একমাত্র নিয়ন্ত্রক ছিল ৷ পরবর্তীতে নিউ গ্রানাডাকে নতুন সুবেদারিত্ব প্রদান করা হয় ৷ যাহোক, ১৫৬৩ সালে, ইকুয়েডরকে স্পেনিশ সাম্রাজ্যের নিজস্ব প্রশাসনিক ক্ষমতা প্রদান করা হয় যার মাধ্যমে তারা রাষ্ট্রীয় বিষয়ে সরাসরি মাদ্রিদের সাথে যোগাযোগ করতে পারত ৷ বিভিন্ন উন্নয়ন ও সংস্কার সাধিত হলেও, স্থানীয় ইকুয়েডরীয়ানদেরকে কৃত্রিম দাসত্ব থেকে মুক্ত করতে পারেনি ৷ অষ্টাদশ শতাব্দির দিকে ইকুয়েডরের অর্থনীতি কিছুটা ভেঙ্গে পড়ে ৷ উৎপাদন কমে যায় ৷
বৃহত্তর কলম্বিয়া
ইকুয়েডরের স্বাধীনতার জন্য পরবর্তী সংগ্রাম শুরু হয় যখন তারা ১৮২০ সালে স্পেনিশ উপনিবেশ থেকে স্বাধীনতা লাভ করে ৷ স্পেনিশ উপনিবেশ থেকে স্বাধীনতা লাভ করলেও ইকুয়েডর বৃহত্তর কলম্বিয়ার একটি অংশে পরিণত হয় ৷
প্রজাতান্ত্রিক রাষ্ট্র ইকুয়েডর
১৮৩০ সালে লিমন বলিভারের মৃত্যুর পর বৃহত্তর কলম্বিয়ার পতন ঘটে ৷ জেনারেল জুয়ান জোস ফ্লোরে ইকুয়েডরের প্রসিডেন্ট হিসেবে দায়িত্ব গ্রহণ করেন ৷ ১৮৩০-৩৪ সাল পর্যন্ত তিনি দায়িত্ব পালন করেন ৷ পরবর্তীতে তিনি দায়িত্ব হস্তান্তর করেন এবং ১৮৩৯ সালে পুনরায় তিনি প্রেসিডেন্ট হিসেবে দায়িত্ব পান ৷ ১৮৪৫ সালে মার্চ বিপ্লবীদের দ্বারা তিনি ক্ষমতাচ্যুত হন ৷ ফ্লোরেকে ইকুয়েডরের প্রজাতন্ত্রের জনক বলা হয় ৷
কুয়েতের সাধারণ নির্বাচন, ১৯৬৩
১৯৬৩ সালের ২৩ জানুয়ারি কুয়েতে সাধারণ নির্বাচন অনুষ্ঠিত হয়। সর্বমোট ২০৫ জন প্রার্থী ৫০টি আসনে প্রতিদ্বন্দ্বিতা করেন, যার মধ্যে সরকার সমর্থক প্রার্থীরা বৃহত্তম ব্লক হিসাবে আবির্ভূত হয়েছে। ভোটার উপস্থিতি ছিল ৮৫.০%।
সালাহউদ্দিন আহমেদ
সালাহউদ্দিন আহমেদ (জন্ম: অজানা - মৃত্যু: ১৯৯৫) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে।
জন্ম ও শিক্ষাজীবন
সালাহউদ্দিন আহমেদের পৈতৃক বাড়ি চাঁদপুর জেলার সদর উপজেলার দাসাদী গ্রামে। তার বাবার নাম সাইদউদ্দিন আহমেদ এবং মায়ের নাম আলপুমান নেছা।তার স্ত্রীর নাম সালমা আহমেদ। তাদের দুই মেয়ে, দুই ছেলে।